ນັກວິເຄາະ ໃນພາກຕາເວັນອອກກາງ ລະແວງ ກອງທະຫານ ສຫລ ໃນການຕໍ່ສູ້ ກຸ່ມລັດອິສລາມ
ບັນດານັກວິເຄາະ ໃນພາກຕາເວັນອອກກາງ ​​ເຕືອນ​ວ່າ ຫລາຍໆ​ຄົນ ​ຢູ່​ໃນ​ພາກ​ຕາ​ເວັນ​ອອກ​ກາງ​ ບໍ່​ເຊື່ອ​ໝັ້ນ ​ໃນ​ຄວາມ​ຕັ້ງ​ໃຈ ​ຂອງ​ສະຫະລັດ.
ສະຫະລັດໄດ້ປະກາດແຜນການ ທີ່ຈະເພີ້ມການສູ້ລົບຕ້ານກຸ່ມ ລັດອິສລາມ ຢູ່ໃນ ອີຮັກ ແລະ ຊີເຣຍ ຮວມທັງຄວາມເປັນໄປໄດ້ ໃນການປະຕິບັດງານພາກພື້ນດິນ ໂດຍກົງ ຊຶ່ງເປັນການກະທຳ ທີ່ໄດ້ມີການປ່ຽນແປງໄປຢ່າງໃຫຍ່ຈາກນະໂຍບາຍ ກ່ອນໜ້ານີ້ ຜູ້ໃຊ້ Twitter ຄົນນຶ່ງ ສະຫລຸບໃນວັນພຸດວານນີ້ວ່າ ມີປະຕິກິລິ ຍາແບບປະສົມ ປະສານກັນຈາກພາກຕາເວັນອອກກາງ ຢູ່ອີຣັກພວກເຂົາຮຽກຮ້ອງໃຫ້ ສະຫະລັດ ປະເຊີນໜ້າກັບກຸ່ມລັດອິສລາມ ໃນຂະນະທີ່ກ່າວຫາສະຫະລັດວ່າ ໃຫ້ການ ສະໜັບສະໜູນແກ່ກຸ່ມດັ່ງກ່າວ ໃນການສົ່ງຂໍ້ຄວາມເປັນພາສາອາຣັບ ສະຫະລັດມີຄວາມສາມາດທີ່ຈະທັບມ້າງການຄວບຄຸມບໍລິເວນສ່ວນໃຫຍ່ຢູ່ໃນ ປະເທດ ອີຣັກແລະຊີເຣຍ ຂອງກຸ່ມລັດອິສລາມອີງຕາມພວກນັກຊ່ຽວຊານບາງ ທ່ານ ແຕ່ພວກ ເຂົາເຈົ້າກໍເຕືອນວ່າ ຫລາຍໆຄົນຢູ່ໃນພາກຕາເວັນອອກກາງບໍ່ ເຊື່ອໝັ້ນ ໃນຄວາມຕັ້ງ ໃຈຂອງສະຫະລັດ ທ່ານ Saad Ibrahim ອາຈານສອນຢູ່ທີ່ມະຫາວິທະຍາໄລອາເມຣິກັນ ທີ່ກຸງໄຄໂຣ ແລະ ຜູ້ອຳນວຍການສູນກາງການສຶກສາດ້ານການພັດທະນາ Khaldun ໃນປະເທດອີຈິບກ່າວ ວ່າ ການບຸກໂຈມຕີ ອາດເປັນຮ່ອງຮອຍແຫ່ງຄວາມບັນເທົາສຳລັບບັນດາຄອບຄົວທີ່ຕົກ ຄ້າງຢູ່ໃນເຂດຄວບຄຸມຂອງກຸ່ມລັດອິສລາມ ແຕ່ການບັນເທົາດັ່ງກ່າວນີ້ ຈະເປັນໄປໄດ້ກໍຕໍ່ເມື່ອສະຫະລັດປະສົບກັບຄວາມສຳເລັດ ໃນ ການເອົາຊະນະກຸ່ມຫົວຮຸນແຮງລັດອິສລາມ ດ້ວຍການສ້າງຄວາມເສຍ ຫາຍໜ້ອຍທີ່ສຸດ ຕໍ່ພົນລະເຮືອນ ທ່ານເວົ້າວ່າ ສະຫະລັດຄວນເຮັດວຽກດັ່ງກ່າວແບບມືສະອາດ ຍ້ອນປະຊາຊົນ ຫລາຍຄົນ ຍັງຈຳໄດ້ ກ່ຽວກັບສິ່ງທີ່ສະຫະລັດໄດ້ກະທຳຢູ່ອີຣັກ ທີ່ເລີ້ມດ້ວຍຄວາມຕັ້ງໃຈທີ່ດີ ແຕ່ໄດ້ ອອກຈາກອີຣັກໄປ ໃນສະພາບທີ່ບໍ່ຮຽບຮ້ອຍນັ້ນ ທ່ານ Ibrahim ກ່າວໃນທີ່ສຸດວ່າ ຄວາມສົງໄສຈຳນວນນຶ່ງແມ່ນມາຈາກຄວາມບໍ່ແນ່ໃຈ ທີ່ ຫ້ອມລ້ອມທ່າທີຂອງສະຫະລັດຢູ່ໃນສົງຄາມຊີເຣຍ ແລະປະທານາທິບໍດີ Bashar al-Assad